Staatsaanklaer verkrag kind in sy sorgArgieffoto ŉ Staatsaanklaer van die landdroshof in Newcastle, KwaZulu-Natal, is lewenslange tronkstraf opgelê nadat hy ŉ 13-jarige meisie verkrag het. “Remmington Zamokuhle Ngema se aansoek tot verlof om appèl is tot Augustus uitgestel en hy bly in aanhouding tot dan,” het Natasha Ramkisson-Kara, woordvoerder vir die provinsiale Nasionale Vervolgingsgesag, Dinsdag gesê. Ngema het die tiener in Oktober 2011 verkrag terwyl sy in sy sorg was. Hy het onskuldig gepleit op die aanklag, maar is in Februarie deur die Pietermaritzburg-hooggeregshof skuldig bevind. -SAPA